કુંભઃ આજે તમારી રાશિથી ભાગ્ય ભાવમાં ત્રણ ગ્રહ છે. આજે તમારે એવી પરિસ્થિતિનો સામનો કરવાનો આવશે, જેમાંથી બહાર નીકળવા તમારે દ્યૈર્ય અને શાંતિની આવશ્યકતા રહેશે. તમને તમારા નોકરી-ધંધાના ક્ષેત્રમાં અચાનક કોઈ સારી તક મળી શકે છે. તમારું મન આજે બહુ ફર્યા કરશે. તમે આજે વધુ થાકી જશો. મહત્વની વ્યક્તિઓ સાથે તમારી મુલાકાત થઈ શકે છે. તમારા દાંપત્યજીવનમાં ઉદાસીનતા રહેશે, ગેરસમજ ઊભી ન થાય એનું ધ્યાન રાખશો. અવિવાહિતોને આજે લગ્નનો પ્રસ્તાવ મળી શકે છે. તમે આજે ધાર્મિક કાર્યો, પ્રવાસ પર વધુ ખર્ચ કરશો. નોકરીમાં તમારે કોઈ મહત્વનું કામ કરવાનું આવી શકે છે. તમારું સ્વાસ્થ્ય આજે નબળું રહેશે, હવામાનની અસર થઈ શકે છે.